Coba jelasin Format dari Piala AFF 2020 dalam bahasa melayu dong

Dalam mesyuarat Persekutuan pada Mac 2016, telah dicadangkan bahawa untuk 'menyegarkan' kejohanan, dan untuk meredakan apa-apa kebimbangan mengenai isu kehadiran penyokong, peringkat kumpulan tidak akan dimainkan di negara tuan rumah. Ia kemudiannya disahkan oleh AFF bermula dengan edisi 2018, di mana format baru akan digunakan. Sembilan pasukan kedudukan tertinggi akan secara automatik melayakkan diri dengan pasukan kedudukan ke-10 dan ke-11 akan bermain dalam perlawanan kelayakan secara timbal balik. 10 pasukan akan berpecah dalam dua kumpulan lima pasukan dan memainkan sistem perlawanan kumpulan dengan setiap pasukan bermain dua perlawanan di tempat sendiri dan dua perlawanan di tempat lawan. Cabutan akan dibuat untuk menentukan di mana pasukan bermain manakala format peringkat kalah mati tetap tidak berubah.

Walau bagaimanapun, berikutan dari pandemik COVID-19 di Asia Tenggara, telah di pastikan bahawa kejohanan itu akan diadakan di satu atau dua negara. Kemboja, Indonesia, Singapura, Thailand dan Vietnam antara negara yang telah menyatakan minat untuk menjadi tuan rumah kejohanan.

Pada 28 September 2021, kejohanan telah disahkan diadakan di tempat perlawanan berpusat, dengan Singapura akan dipilih menjadi tuan rumah kejohanan, dengan format kejohanan tidak berubah. Di peringkat kalah mati, tiada peraturan gol tempat lawan digunakan pada edisi kali ini.

Dalam peringkat kumpulan, 10 pasukan akan ditarik ke dalam dua kumpulan lima pasukan dan akan memainkan perlawanan dalam kumpulan masing-masing. Dua pasukan teratas dari setiap kumpulan akan mara ke separuh akhir yang akan dimainkan secara timbal balik, dengan pemenang di separuh akhir akan mara ke perlawanan akhir yang juga dimainkan secara timbal balik.

Sehingga lima pertukaran boleh dibenarkan mengikut cadangan FIFA.